Diari Oficial de la Generalitat Valenciana


Sumari del DOGV 4025, del 20-06-2001 (2001/5499)

ORDRE de 15 de maig de 2001, de la Conselleria de Cultura i Educació, per la qual s'atribuïx la denominació específica de Gilabert de Centelles a l'Institut d'Educació Secundària de Nules.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5499


Data del document
:   15-05-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Nules
    * ensenyament secundari

ORDRE de 15 de maig de 2001, de la Conselleria de Cultura i Educació, per la qual s'atribuïx la denominació específica de Gilabert de Centelles a l'Institut d'Educació Secundària de Nules. [2001/A5499]
  
El Consell Escolar de l'Institut d'Educació Secundària de Nules, en la sessió celebrada el 22 d'abril de 1999, va aprovar sol·licitar per al mencionat centre la denominació específica de Gilabert de Centelles. Esta proposta fou aprovada pel Consell Escolar Municipal en sessió celebrada el dia 23 de març de 2000, i disposa de l'informe favorable de la Inspecció Educativa de la Direcció Territorial de Cultura i Educació de Castelló.
  
Gilabert de Centelles va ser el senyor de la baronia de Nules i, amb el pas dels anys, esdevingué un dels personatges més influents de la cort de Pere el Cerimoniós. En 1342 va aconseguir que este rei li concedira la potestat i qualsevol altra jurisdicció que encara posseïa sobre el castell, la vila de Nules i els seus territoris. Va morir en 1368.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, de Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica Gilabert de Centelles a l'Institut d'Educació Secundària de Nules, codi 62325960.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana..
  
Segona
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, s'hi podrà presentar, potestativament, recurs de reposició o bé plantejar-hi directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador a partir de l'endemà de la seua publicació.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació.
  
València, 15 de maig de 2001
  
El conseller de Cultura i Educació,
  
MANUEL TARANCÓN FANDOS